Да падарожжа ў навагоднюю казку “вяскоўцы” рыхтаваліся доўга і старанна. Многія з іх займаюцца ў школе мастацтваў. Было відаць, што для дзяцей выступленне вельмі важнае. І не таму, што хлопчыкі і дзяўчынкі адчулі сябе акцёрамі, а таму, што ў іх была магчымасць парадаваць сваю маму-выхавальніцу і братоў з сястрычкамі. Ім гэта ўдалося. “Мне вельмі спадабалася, настрой цудоўны, — дзеліцца эмоцыямі Настасся Крэзо. — Гэта мой апошні год у SOS-вёсцы, летам я буду паступаць. І буду вельмі сумаваць па нашых сумесных святах”.